ભારતીય ક્રિકેટ ટીમ હાલમાં ઇંગ્લેન્ડ સિરીઝ માટે જોરદાર તૈયારી કરી રહી છે. વર્લ્ડ કપને ધ્યાનમાં રાખીને આ સિરીઝ ખુબ જ અગત્યની માનવામાં આવી રહી છે. આવી પરિસ્થિતિમાં વિરાટ સેના કોઈ પણ કસર બાકી રાખવા નથી માંગતી. આ દરમિયાન ટીમ જયારે પ્રેકટીસ સેશન માટે પહોંચી. ત્યારે લોકોની નજર ક્રિકેટના મહાનાયક સચિન તેંડુલકરના દીકરા અર્જુન તેંડુલકર પર મંડાયેલી હતી. સૌથી ખાસ બાબત હતી કે અર્જુન તેંડુલકર અહીં વિરાટ કોહલીની ટીમ માટે આયોજિત કરવામાં આવેલા નેટ સેશન માટે પ્રેકટીસ કરી રહ્યા હતા. ભારતીય ક્રિકેટ ટીમના કોચ રવિ શાસ્ત્રી ઘ્વારા અર્જુન તેંડુલકરને કેટલીક ટિપ્સ પણ આપવામાં આવી. આપણે જણાવી દઈએ કે અર્જુન તેંડુલકરને જુલાઈમાં શ્રીલંકા પ્રવાસ પર ભારતની અંડર 19 ટીમ માટે પસંદગી કરવામાં આવી છે. તેને શ્રીલંકામાં રમાઈ રહેલી ચાર દિવસની રમાઈ રહેલી બે ,મેચ માટે પસંદ કરવામાં આવ્યા છે. પરંતુ પાંચ મેચ રમનાર વનડે અંડર 19 ટીમનો હિસ્સો નહીં હોય.